ഒമാനില് കൂടുതല് സ്ഥലങ്ങളില് വിദേശികള്ക്ക് സൗജന്യ കോവിഡ് വാക്സിന് മസ്കത്ത്: സര്ക്കാര് തലത്തിലുള്ള സൗജന്യ കോവിഡ് വാക്സിന് കൂടുതല് സ്ഥലങ്ങളില് വിദേശികള്ക്ക് നല്കും. മസ്കത്തില് മത്ര സൂഖിലെ സ്ഥാപനങ്ങളിലുള്ളവര്ക്ക് വാക്സിനെടുക്കാന് അപ്പോയിന്മെന്റ് കാര്ഡ് നല്കി. ഇന്ന് സിബ്ല മത്രയിലാണ് വാക്സിനേഷന് ക്യാമ്ബ് നടക്കുക. ആദ്യ ഘട്ടത്തില് സൂഖിലുള്ളവര്ക്ക് മാത്രമാണ് വാക്സിന് നല്കുകയെന്നാണ് അറിയുന്നത്. ഞായറാഴ്ച വൈകീട്ട് ആരോഗ്യ വകുപ്പ് ജീവനക്കാര് കടകളിലെത്തി വാക്സിനെടുക്കാത്തവരുടെ വിവരങ്ങള് ചോദിച്ച് അപ്പോയിന്മെന്റ് കാര്ഡ് നല്കുകയായിരുന്നു. ദാഹിറ ഗവര്ണറേറ്റില് വിദേശ തൊഴിലാളികള്ക്ക് ഞായറാഴ്ച മുതല് സൗജന്യ വാക്സിനേഷന് ആരംഭിച്ചു. ആദ്യ ഘട്ടത്തില് ബാര്ബര്മാര്, ബ്യൂട്ടി സലൂണ് ജീവനക്കാര്, വീട്ടുജോലിക്കാര്, കൃഷിത്തോട്ടങ്ങളില് തൊഴിലെടുക്കുന്നവര് എന്നിവര്ക്കാണ് നല്കുക. മറ്റ് വിഭാഗങ്ങളിലുള്ളവരുടെ വിവരങ്ങള് പിന്നീട് അറിയിക്കുമെന്ന് ആരോഗ്യവകുപ്പ് അറിയിച്ചു. ഇബ്രിയിലെ അല് മുഹല്ല ബിന് അബി സൂഫ ഹാള്, ദങ്കിലെ സ്പോര്ട്സ് ഹാള്, യന്കലില് വാലി ഒാഫിസ് എന്നിവിടങ്ങളില് രാവിലെ എട്ടു മുതല് ഉച്ചക്ക് ഒന്നര വരെയാണ് വാക്സിന് നല്കുക. https:forms.gleVLHi21HCkH9M2D129 എന്ന ലിങ്കില് ഓണ്ലൈനായി അപ്പോയിന്മെന്റ് രജിസ്റ്റര് ചെയ്യണമെന്ന് ആരോഗ്യ വകുപ്പ് അറിയിച്ചു. മസീറയില് വെള്ളിയാഴ്ച മുതല് വിദേശികള്ക്ക് വാക്സിനേഷന് ആരംഭിച്ചു. മസീറ സ്പോര്ട്സ് ഹാളിലെ കുത്തിവെപ്പ് കേന്ദ്രത്തില് നൂറു കണക്കിന് വിദേശികള് വാക്സിന് സ്വീകരിച്ചു. സൗജന്യ വാക്സിനേഷന് യജ്ഞവുമായി ആരോഗ്യ വകുപ്പ് ജീവനക്കാര് തേടിയെത്തിയതോടെ ആശ്വാസത്തിെന്റ നെടുവീര്പ്പിലാണ് മത്രയിലെ കുറഞ്ഞ വരുമാനക്കാരും സാധാരണക്കാരുമായ വിദേശികള്. മാസങ്ങളായി കൃത്യമായ ജോലിയോ വരുമാനമോ ഇല്ലാതെ കഷ്ടപ്പെടുന്ന ഇടത്തരക്കാരായ ഇത്തരം തൊഴിലാളികള് ദിവസങ്ങളായി വാക്സിനായി 22റിയാല് എങ്ങനെ കണ്ടെത്തുമെന്ന ആലോചനയിലായിരുന്നു. സൗജന്യ വാക്സിനേഷന് യജ്ഞത്തില് സ്വദേശികള്കൊപ്പം വിദേശികളെ കൂടി പരിഗണിക്കുമെന്ന പ്രതീക്ഷിച്ചിരുന്നുവെങ്കിലും ഇത്ര വേഗത്തില് തേടിയെത്തുമെന്ന് കരുതിയതേയില്ല. രാവിലെ എട്ടിനും ഒമ്ബതിനുമിടയില് വാക്സിനേഷന് കേന്ദ്രത്തില് എത്തണമെന്നാണ് ടോക്കണ് നമ്ബര് നല്കിയപ്പോള് പറഞ്ഞിട്ടുള്ളത്. സര്ക്കാര് വാക്സിന് വൈകുമെന്ന ധാരണയില് നിരവധി പേര് സ്വകാര്യ ക്ലിനിക്കുകളില് പോയി വാക്സിന് സ്വീകരിച്ചിരുന്നു. അടുത്ത ദിവസങ്ങളില് സ്വകാര്യ ക്ലിനിക്കുകളില് പോയി വാക്സിന് സ്വീകരിക്കാനിരിക്കുകയായിരുന്നെന്ന് മത്രയില് ടൈലറായി ജോലി ചെയ്യുന്ന തൃശൂര് സ്വദേശി രഘു പറഞ്ഞു. അതിനിടയിലാണ് സൗജന്യ വാക്സിനേഷെന്റ കാര്ഡ് ലഭിച്ചത്. ഇത് വലിയ ആശ്വാസമാണെന്നും രഘു പറഞ്ഞു. കഴിഞ്ഞ 24 മണിക്കൂറിനിടെ കൊവിഡ് സ്ഥിരീകരിച്ചത് 214 പേര്ക്ക് മാത്രം ഒമാനില് കഴിഞ്ഞ 24 മണിക്കൂറിനിടെ കൊവിഡ് സ്ഥിരീകരിച്ചത് 214 പേര്ക്ക് മാത്രമെന്ന് ആരോഗ്യ മന്ത്രാലയത്തിന്റെ റിപ്പോര്ട്ട്. ചികിത്സയിലായിരുന്ന 6 പേര് മരിച്ചു. ഇതോടെ രാജ്യത്തെ ആകെ കൊവിഡ് കേസുകള് 3,00,408ഉം ആകെ മരണസംഖ്യ 3,999ഉം ആയി. രാജ്യത്ത് ഇതുവകെ കൊവിഡ് സ്ഥിരീകരിച്ച 3,00,408 പേരില് 2,88,702 പേരും സുഖം പ്രാപിച്ചു .96.1 ശതമാനമാണ് നിലവിലെ രോഗമുക്തി നിരക്ക്. കഴിഞ്ഞ 24 മണിക്കൂറിനിടെ 28 രോഗികളെ മാത്രമാണ് രാജ്യത്തെ വിവിധ ആശുപത്രികളില് പ്രവേശിപ്പിക്കേണ്ടി വന്നത്. ഇവരടക്കം 244 പേരാണ് ഇപ്പോള് ആശുപത്രികളില് ചികിത്സയിലുള്ളത്. ഇവരില് ഗുരുതരാവസ്ഥയിലുള്ള 107 പേര്ക്ക് തീവ്ര പരിചരണ വിഭാഗങ്ങളില് ചികിത്സയിലാണ്.